
De mortuis... 


Zilele trecute la Cameră, când cu discuţia validării alegerii dela 
Reghin,-am avut în sfârșit viziunea morţii definitive a partidului naţional. 

Ca o ceată obosită de-o luptă pierdută, ori ca un mănunchiu de 
oameni scăpaţi dintro corabie , naufragiată, așa îmi apăreau foştii stă- 
pâni de pe vremea Consiliului dirigent. Imprejurul lor vuia viforul tu- 
turora, era ţara care ostraciza o legendă distrusă. De pe cele câteva- 
bănci din colţ, unde se ghemuiseră gladiatorii sgomotoşi care mai 
alaltăieri ne amenințau că rup „pactul“ dela Alba-Iulia, nu se ridicau - 
de astădață decât tonuri cavernoase, desfăcute parcă dintro adâncime 
de criptă. Un singur om îşi mai icnea argumentele, agitându-şi barba 
cu convulsiuni patetice de avocat plătit, sgârâind înverşunat câmpub 
_de nisip al adversarilor mei, ca să găsească undtva un bolovan cu 
care să mă ucidă. N'a găsit nimic, şi în vreme ce barba îâlfâia za- 
darnic ca o rămăşiţă de catarg sfărâmat, bieții peregrini politici dela 
Blaj mi-se păreau morți de. mult... . 

Cum stau acum la masa de scris, şi cum tabloul îmi reînvie, 
__analizez în linişte aceste impresii funerare şi înțeleg deabinele hier 

tatea. De fapt decesul partidului național e mult mai vechiu, și domnu 

Torga în rolul lui de ţârcovnic postum nu face decât să cânte tropare 
răsuflate deasupra unui sicriu închis de mult. Moartea adevărată, cum 
sa spus deatâteaori, s'a petrecut în primul ceas al unirii, atunci când 
venerabilul moșneag badea Gheorghe Pop din Băseşti, având o per- 
fectă intuiţie istorică, a repetat ca evanghelistul în adunarea obştei 
dela Alba-Iulia cuvintele unei bucurii înlăcrimate : — Acum slobozeşte 
Doamne pe robul tău... - | 

In mod virtual sa murit atunci, acum se moare a doua oară... 

. Intre aceste două morţi s'au plimbat evoluţiile caracteristice ale 

dlui Iuliu Maniu, risipitorul moștenirii pus recent subt tutela capricioasă 
a apostolului dela Văleni. Când stai să urmărești pas cu pas călătoria 

celor cinci ani de subt cârmuirea fostului şef; atunci înţelegi tragedia 
izolării de astăzi şi toate consecinţele ei. Niciodată la noi analele po- 
litice mau înregistrat o mai stearpă pulverizare de energii, ca în această 
constantă prăvălire spre: abis a partidului național de o jumătate de 
deceniu încoace. Domnul luliu Maniu se transpune în adevăr posteri- 
tății ca o figură jalnică de Hamlet provincial. A explica mica lui po- 
veste înseamnă a lămuri căderea prestigiului politic al Ardealului în 
timpul din urmă. Două au fost pricinile de căpetenie care i-au deter- 
minat psihologia :- neputinţa absolută de a se adapta la aierul noului 
stat și ambiția de-a păstra în nişte mâini prea plăpânde o cârmă peste 


“puterile sale. Din aceste două scăderi fataie s'a zămislit acel somn- 
ambulism, care l-a purtat pela toate uşile, pretutindeni lipsit de sin- 


ceritate şi pururea gata de târguială. Cea dintâi scădere l-a predesti- 
nat diletantismului care persecută totdeaună pe desrădăcinaţi, cea de-a 
doua l-a condamnat la mici aranjamente de culise. Din curioasa mixtură 
de minte și de sufiet s'au născut toate tribulaţiile cunoscute ale fostului 
şef, care se găsea totdeauna în căutarea unei întăriri a partidului său, 
dar, strigând în permanență după „fuziune“, de câte-ori i-se întindea 


. o mână frăţească, el o cerceta cu deamănuntul mai întâi, ca nu oare- 


[i 


cumva să fie prea puternică şi să-l sdrobească. Pe dl Maniu instinctul 
l-a ferit incontinuu de frenezia unor îmbrățişări violente, de-aceia 
preferințele l-au oprit numai la fragmente de partide, cu care sa ho- 
tărât să se unească. După combinația cu tachiştii, menită să-l scape 
de eticheta regionalistă, fără să-i dea însă câtuși de puţin un sprijin 
politic în vechiul Regat, circumspectul preşedinte al celor o sută a 
zâmbit tuturora fără să se cunune cu nimeni, de frică să nu intre 
subt papuc... i ; l 
Destinul, drept răzbunare pentru îndelungile „pertractări“ de 
pâmacum l-a lovit cu pedeapsa consacrată a tuturor holtei!or .tom- 
nateci. Fuziunea cu dnii lorga-Argetoianu. echivalează şi cu desființarea . 
partidului și. cu sinuciderea personală a șefului de ieri. In adevăr,- 
această admirabilă tovărăşie e deadreptul catastrofală. Prin ea dnii 
Vaida şi Maniu s'au izolat iremediabil de toată lumea. Şedinţa Camerei 
de care vorbeam a scos la iveală adevărul. In schimb, nici o întărire 
reală nu sa câștigat, dovadă eșecul teribil dela Gorj, care se prezintă 
ca un preludiu numai al nenorocirilor viitoare. Dar mai rea decât . 
toate aceste e soarta vechiului partid național în noua compoziție. 
Elementele conservatoare dela Bucureşti au copleşit pe deantregul pe 
ardelenii de baştină, deveniți peste no:pte din regionalişti acerbi pur 
şi simplu sateliții de-a zecea mână pentru clientela de odinioară a 
răposatului Nabab... Crudă răsplată pe seama sărmanilor peregrini! Cea 
mai eclatantă dovadă a acestei stări de lucruri am avut-o deunăzi la 
inaugurarea clubului din Bucureşti, când noul patron sa închinat pe 
rând şi boierilor de pe pereți şi mandarinilor pripăşiți din oastea de 
guerilă a răposatului Take Ionescu, numai pensionarilor Albei-lulii nu 
sa mai ploconit nimeni... l 
Fără nici o răutate, care de altfel ar putea fi şi explicabilă și 
îngăduită în momentele actuale, mă întreb: ce situaţie personală are 

d. Iuliu Maniu în această căsnicie întârziată? Bicefalia alături de d. 
N. Iorga? Dar, pentru Dumnezeu, cine cunoaște cât de cât monomania 
ilustrului dramaturg, ș ştie că o viață întreagă el a copiat pe Saturn care-și 
devora copiii... Se găseşte om în toată firea să stea o clipă la îndoială, 
când e vorba de înfricoșata vanitate a marelui poligraf? In vâltoarea 
recentă dela Cameră s'a văzut perfect secretul de alcov al tristei căsătorii: 
barba d-lui lorga fluturând protectoare peste capetele celor învinși, 
subt privirile rătăcite ale dlui Maniu care aplauda subt masă... Nu, 
totul e limpede, moartea e în regulă, și, n 'aveţi nici o grijă, ea va fi 
proclamată în curând sus și tare de "către. neînduplecatul apostol, pe 
cât de feroce pe-atât de nesăţios. 

Dar lăsând la o parte această prăvălire individuală, care în 
definitiv trebuia să vie mai curând ori mai târziu ca ori-ce lichidare 
a unei reputaţii falşe, chestiunea se pune dacă noul partid, prea slab 
pentru a putea trage în cumpănă în fața celorlalte formațiuni politice, 
va mai fi în stare să-şi îndeplinească măcar o misiune locală aici în 
Ardeal? Ce ziceți, venerabili canonici dela Blaj şi dela Gherla, vă 
place? Pânacum, de bine derău, vă spuneaţi păsurile printr'o tânguire 
cum s'ar zice în familie, de azi înainte însă aţi intrat la stăpân, de 
azi încep temenelele de anticameră la d. Iorga şi la d. Argetoianu! 
Credeţi în isprava atestor temeneli, sau spunând adevărul întreg, atâția 
ardeleni cum se cade, care dintro inerție de spirit aţi rămas și pe mai 
departe în partidul naţional, sunteți ispitiți să bănuiți că multele nă- 
cazuri de-aici își pot găsi o soluţie privite fiind prin prizma judecății 
unui om care ca mentalitate şi ca temperament e atât de departe 
"de voi?,. 

Ce va fi, se va vedea. . s 

Eu mă simi dator însă să apăs condeiul pe hârtie cu o veche îndă-: 
rătnicie şi să însemn la cronica mea leatul morţii. Lupta deacum îşi 
strămută frontul, veşnica noastră frământare pentru biruința ideii ne 
găseşte în faţa unor adversari noui... Le vom răspunde, fiți pe pace, 
cu seninătatea pe care ne-a răscumpărat: o neastâmpărul din treeni și 
onestitatea noastră de totdeauna... 

Adio domnule Maniu, domnule lorga la revedere! 


OCTA VIAN GOGA 

PORUMBEII 


Dintr'o ogradă cu gutuii'n floare 
A isbucnit un pâlc de porumbei, 
Şi-un copilandru oacheș după ei 
li şușuie și-aleargă pe cărare. 


Și drumul duce drept prin grâne verzi, 
Prin braniștea şi padina cu tsi, 
Şi el aleargă sprinten după ei, 
Lăsând în urmă satul cu livezi, 


Lăsând în urmă râsete și joc, 

Şi bulgări de lumină și de floare, 
Şi'n odăiţa scundă din spre soare 
O raclă grea şi-un fir de siminoc... 


Un drob de neastâmpăr și nesaţ 
Sunt ochii lui înălbăstriţi de cer, 
Inălbăstriţi de'ndemnuri care pier 
În nestârșşirea zărilor de smalţ, 


Şi pâlcul se înalță tot mai sus, 
Şi tot mai sus îl cată ochi lui, 


li ard în trup miresme de gutui 
Cum arde ziua 'ntreagă 'nspre apus,— 


Și-o vale grea îl soarbe 'n setea ei... 
D, CIUREZU 

Jazz-Band 


Tarata bum bum, tiridi, tarata 
bum bum, tiridi iara-ta-ta bum... 


Neglijând un postulat de aritmetică elementară, care nu îngăduie 
să aduni peniţe cu bocanci sau bretele cu antipirină, optimismul celor 
“trei grupări simili-fuzionate întrezărea. în actul acestei mult dorite triple : 
“împreunări, ceva măreț și oarecum istoric. Ignorând, sau uitând com- 
plect, că cinci cămile plus trei şoşoni fac tot cinci cămile şi trei şoșoni, 
dnii N. lorga și I. Maniu sau lăsat. convinşi de dl C. Argetoianu şi. 
„au aerul să- creadă, că dintro cutia de sardele, un cauciuc şi-un fe-, 
dinar, cu puţin entuziasm şi cu multă bunăvoință, sar putea obține 
Ja rigoare un automobil. In faţa acestui vehicul probabil, viitorul era 
arătat neted ca o şosea naţională dinainte de război, ducând deadreptul 
“la statuia ideală a unirei, din a căreia mână turnată din trei metale 
topite laolaltă avea să se lase pe capul şefului coroana de laur.a Puterii. 
Şi atunci urma să he ce ma mai fost, nici no mai fi. 

— „Nemai văzut! Nemai auzit! Intrarea liberă ! Poitiţi, domnilor ! 
„Nimic în manşete, nimic în buzunare !. Atenţiune, onor. public! Aveţi 
în față trei grupări anemice, trăgând să moară de inaniţie fiecare. 
(Priviţi vă rog: nimic în manşete). Le băgăm în căciula apostolului 
dela Văleni. Amesteczm bine (nimic în buzunare), şi hocus-pocus, iată 
un partid puternic tu şefi și partizani. ` 

Dacă după cum foarte bine a spus di lorga (tot ce spune di 
Jorga e foarte bine) facem abstracție de elementul Popor (graseiați cât 
puteți) partidul*acesta e singurul în măsură să-şi ia asupra-şi răspun- 
derea conducerii țării (èe ! èe !). Și dacă țara nu vrea (èe! èe !), vrem 
noi (èe!) şi în contra ei (èe! te!) vom guverna pentru ea (&!). 

Am zis!“ l 

- - Aaa! 

Dar această dulce viziune nu s'a proectat identică pe filmul rea- 
lităţii, care se desfăşoară înaintea noastră acum. Ambiţiuni periferice- 
au început să opereze în chiar primele tentative de apropiere. Dar 
aceste defecţiuni erau socotite neglijabile de încrezătorii vizionari. 
Pilda cea mare avea să vie de sus, dela șefi. In fața ei, micile vani- 
tăți aveau să amuțească, şi ambițiile meschine să dispară de pe rozalbul 
trup al nou-născutului, ca pistruii după întrebuinţarea pomadei „Cadum“ 
(minciuni, că. dispar). | | 

Cetitorii Țării Noastre. sunt, desigur, familiarizați de multișor cu: 
psichologia regisorilor acestei comedii. Nu ne îndoim, că alăturea cu. 
noi mau acordat nici pic de încredere acestor puerile baliverne. De 
altfel, în afară de câţiva publiciști zăluzi, nimeni ma încercat să le- 
impue atenţiei publice. 

In ceea ce mă priveşte însă, țin să declar următoarele: 

Cred că sar putea, ca un naturalist dement să-şi consacre viața: 
apropierei dintre ştiucă şi privighetoare. Dar, că. din această extrava- 
gantă acuplare ar putea rezulta un animal care ziua să depue icre pe- 
malurile Senei (pentru aperitivele profesorilor de la Sorbona) şi noaptea 
să cânte gratuit în copacii din Cişmigiu (pentru îndrăgostiții fără mij- 
loace) s'o creadă dl !crga. 

Cred că doi oameni, oricât de berbeci, scomptând avantsgii serioase, 
pot la un moment dat să arunce în baltă, unul ceva dinti”o sută de- 
duzină, şi celălalt trei fire din barbă. Dar, că aceasta se cheamă un 
sacrificiu, şi că din el ar putea ieși Venus Urania, s'o creadă di I. Maniu.. - 

Cred că se poate demonstra, că cel mai scurt drum între două 
puncte e linia frântă, că soarele se învârte în jurul dlui Ciceo Pop, că 
di A. C. Cuza e comunist și di Pavlică Brătăşanu un satir, dar că dk 
Iuliu Maniu e un sentimental spontan şi dilorga un modest, — să mă 
ierte d! Argetoianu, — nu pot să cred. l 
| Cu toate acestea, recunosc, nu mă aşteptam ca ridicolul să ex- 
plodeze atât de repede şi atât de eclatant, tocmai acolo de unde ilu- 
zioniştii așteptau gestul mare (asupra căruia, regret, în redacţia acestei: 
reviste toată lumea era edificată). Cetind scrisorile pline de amabilităţi 
în care dnii Maniu şi lorga se între-tămâiază cu prudenţă, auto procla- 
mându-se şefi, cu jumătate de gură e drept, dar destul de răspicat (aici 
e hazul), trei versuri din Baudelaire îmi lunecă din peniță, ca trei săniuţi - 
cu personagii de carnaval, oprindu-se în zăpada hârtiei cu gambele 'n sus:. 

O blasphème de l'art! o surprise fatale ! 

La jemme au corps divin promettant le bonheur, 

Par le haut se termine en monstre bicéphale! 
Completez : i 

Guioulouka de mon âme! Nicolas de mon coeur ! 

Și pentru prima oară, tristul cântăreț al pâclelor fără motiv şi: 
al plictiselei fără leac ma făcut să râd. Citesc, râd, recitesc, iar râd 
şi nu-mi vine-a crede. Nu-i oare vre-o farsă de întâi April? De unde? 
De când a trecut întâi April... N. lorga? Iuliu Maniu? Ha! Hať 
Baudelaire contra îfuziunei. Asta-i nostim !: Monstru bicefal! Asta-mik 
place straşnic! Nu mă poate opri din râs nici. figura de „pont per- 

dant“ a poetului "care din cadrul „vert bouteille“ de deasupra mesei 
ra lucru pare a-mi spune cu surâsul lui dezolat: 
IT — „De ce mă amesteci în asemenea caraghiozlâcuri?“ 

Ce bună păcăleală la cursul de limba română pentru elevii de 
-cursgprimar !. 

Temă. Cum se scrie: Șefii partidului naţional e doi, sau şeful 
partidul naţional sunt doi? 

Belzebut, Be'zebuţ ! Văd coada ta cu smoc păros în vârf ca un 
pămătui de bărbierit, gâdilind fudulia celor doi bărbați. Văd ieşind 
de sub pelerina ta de foc. puzderii de diavoli, răspândi ndu- se în toate 
colţurile țării, pentru a maimuțări pretutindeni gestul tău perfid, pre- - 
mergător discordiei. li văd, mici şi roşi, în horă, câte doi, sau în 
ribambelă, ca în ediția ilustrată de “Lebegue din „Poveştile lui Jacques 
Tournebroche.“ Şi-i văd pe dnii lorga și M-.niu, spate 'n spate,. şi, ca 
să zic aşa cap la cap, îndârjindu-se. să conducă două tarafe de hoten- 
toți, executând} fiecare alt fox-trott. Acuma știu de ce, de câte ori 
aud de fuziune, îmi vine să dansez.. 

AL. O. TEODOREANU 

Congresul avocaților ardeleni 


Oraşul Cluj nu pentru întâia -oră este teatrul mișcării avocaţilor 
ardeleni, dela unire încoace, La început, nemulțumirea acestei tagme 
mocnea în ascuns, pentru ca mai târziu să se manifeste şi în afară cu: 
„toată vigoarea. Ne-aducem cu toții aminte, că primul val de nemulţu- 

mire a pornit când a început penetrațiunea avocaţilor din vechiul 
Regat în Ardeal, pe motivul că aceştia nu sunt decât licenţiați în: 
drept, fără examenul de admitere în barou, de sau cenzură cum 'se zicea 
„pe atunci. Această primă fază a trământării purta când pecetea poli- 
ticei de partid, când pe aceea a regionalismului, după. împrejurări şi 
utilitate. Mai târziu, agitația s'a transpus pe un teren mai larg, pe 
acela naţional, care sa sfârşit mai acum un an, în condiţiile cunoscute. 

Şi 'ntrun caz şi ”ntr'altul, mobilul acestei frământări a fost 
acelaş: precara situație materială ce s'a creiat pe seama avocatului 
român după războiu, oricare ar fi fost. fațada lucrurilor. Comentând: 
. această din urmă etapă a mișcării, (vezi Jara Noastră nr. 5 din 3 - 
Februarie 1924) am arătat că, adevăratele ei motive sunt streine de 
aspectele ce ni le înfăţişează, și că lupta fratricidă este, cea mai ne- 
potrivită de a aduce o soluţie norocoasă în această chestiune. Mani- 
festam ferma convingere, că orice avantzgii ar reuşi să stoarcă unii, și 
„orice îngrădiri ar ridica în calea altora, traiul lor nu se va. putea ame- 
Jiora esențial. Pentru avocatul român mutat în marile noastre oraşe 
problema reală este de a-şi găsi noui surse de existență în locul clien- 
telei rurale de care s'a îndepărtat. Această nouă aşezare i-o pot şi 
sunt datori s'o dea doi factori: statul şi viaţa economică. Cât priveşte 
pe cel dintâi, din nenorocire, protecţia lui n'a fost prea eficace. Statul nu 
sa achitat nici de îndatoririle sale directe, necum să fi făcut vreo sfor- 
‘tare pentru a deschide pe seama avocaţilor români poarta spre câm- 
pul neumblai de noi al vieţii mercantile, unde o altă categorie de 
avocaţi s'a instalat şi consolidat temeinic, cu multe decenii în urmă. 

Acest fond real al chestiunii, frământarea celor interesați nu l-a 
putut pătrunde. Dovadă, că mișcarea s'a terminat fără ca ei să fi luat 
măcar o atitudine principiară. Barourile ardelene au lunecat de-asupra. 

acestei laturi a problemei, caşi cum ea wear fi existat. In conferințele 
avute acum vreo trei ani cu ministerul Justiţiei, dezideratele avocaţilor 
ardeleni au -culminat: în a sugera titularului acelui departament câteva 
măsuri de ordin practic, care au dat naşiere legii asupra unificării 
barourilor de avocați, principiului obligativităţii reprezentării prin avocat, 
luat din procedura de aici, impunerii, în mod genera! a stagiului de 
trei ani pentru absolvenții facultăţilor de Drept din întreaga țară, pre- 
“cum şi unui stagiu de domiciliu al avocaţilor definitivi, înainte de a 
trece vechea graniţă dela Predeal. Această legiferare de circonstanţă, 
dimpreună cu regulamentele ce i-au urmat, pe lângă că a menţinut 
integral substratul real al crizei avocaturii în Ardel, ea a prilejuit ți- 
nerea unui alt congres, pe acela al avocaţilor stagiari din Transilvania 
“şi Bucovina, desvelind o lature și mai importantă a chestiunii, una 
* care depăşeste cadrele şi- interesu” unei singure tagme, ridicând-o la 
gradui unei probleme de guvernământ. i l 

Recenta mişcare a avocaţilor stagiari ardeleni și bucovineni, care 
prin congresul ţinut acum câteva zile abia a început, ridică vălul 
deasupra unei triste pagini de guvernare postbelică. Interese nu prea 
altruiste, secondate de veşnica superficialitate, sacrifică prin câteva 
măsuri pripite toată f.oarea tineretului din Ardeal, care a avut neno-. 
ocu) de a se înscrie de cincisprezece ani încoace. la facultăţile de 
Drept. Nu am înregistrat, înafară de al lui, nici un singur glas în. 
cuprinsul acestei provincii, sau în sferele celor cu răspundere, care 
să se fi ridicat împotriva jignitoarelor nedreptăți ce s'au făcut unui 
tineret, în care, uneori, ţara îşi pune toate nădejiile ei de mai bine. 

Spuneam dintru început, că problema avocaţilor stagiari este cu 
mult mai complexă decât acea a confraţilor lor mai bătrâni. Ea are 
ia baza ei aspecte diferita, fiecare ţintind la ruinarea lor sigură şi 
iremediabilă, atât subt raport sufletesc, material, social, cât şi naţional. 

Avocaţii stagiari de cari ne ocupăm, cu puţine excepțiuni, sunt 
bărbaţi până la 35 de ani. Absolvenți ai facultăţii din preajma răz- 
boiului — care pentru Ardeal a început cu doi ani mai curând — 
au fost înrolați și concediaţi abia după luptele dela Tisa, adecă după 
aproape șase ani de militárie. Demobilizaţi după pacea cu ungurii, ei 
au fost nevoiţi să intre în diferite servicii, fiindcă ştiut este, că după 
urma războiului numai foștii luptători nu s'au îmbogăţit, pentruca să-şi 
poată vedea liniştit de rosturi. 

Intârzierea' acestei categorii de intelectuali era impusă şi de nu- 
meroasele îngrădiri aduse de guvernele maghiare în scop de a reduce 
numărul avocaţilor, care cereau studiu îndelungat parale și mai ales timp. 

Legea unificării barourilor de avocaţi şi regulamentul ce i-a 
urmat, în loc să uşureze sarcina acestei catgorii, a îngreuiat-o și 
mai mult. Acestea unifică tratamentul generaţiei viitoare, dar nu prevede 
măsuri tranzitorij pentru aceea actuală, căreia nu numai că îi lasă în 
cârcă toate greutăţile iscodite de regimul maghiar, dar îi mai adaugă 
câteva și din partea românească. Pe urma acestor măsuri înțelepte am ajuns 
în trista situaţie, că poţi să fii, cu licenţa, avocat în vechiul Regat la vârsta 
de 22 de ani, dar nu poţi fi cu doctoratul în Transilvania la 35 de ani. 

Dar, se va răspunde că barierele acestea existau şi mai nainte 
în Transilvania. Exact. Acestea existau însă în scopurile urmărite de 
statul maghiar şi nu pentru cazul când tineretul intelectual era nevoit 
să facă cinci şase ani de militărie, împrejurare care a determinat şi 
guvernul ungar să reducă stagiul dela cinci ani la unul singur. Acest. 
singur favor vine să-l şteargă acum regulamentul întocmit de Uniunea. 
avocaților români, în avantagiul nu știm cui. Dacă este adevărat, că. 
patriotismul sincer nu trebuie să ceară răsplată, aceasta nu înseamnă. 
că ei poate fi luat în bătaie de jòc. Căci, să ne închipuim starea su- 
fletească a unui tânăr, fost militar şase ani, din cari doi-trei în rân- 
durile armatei române cum e cazul multora, când la sfârşitul frămân- 
tărilor sale patriotice, deoparte superticialitatea fraților săi, de alta în- 
tocmirile de stat maghiare îi închid orice drum de fericire într'o ţară 
pentru care a luptat în mod sincer gi ani îndelungaţi. Aceasta va con- 
stitui cea mai ruşinoasă pată a legislaţiei noastre, că nu a găsit de 
cuviință să “răsplătească nici măcar cu un singur paragraf zece ani de: 
tinerețe, închinată luptei pentru desrobirea neamului. 

Subt raport provincial, nedreptatea este deadreptul dezastruoasă, Din. 
acest punct de vedere, măsurile amintite trec în domeniul inconştienței. 
Intro provincie, unde elementul românesc stă pe ultima treaptă socială, re- 
zonul de stat ne impune să facilităm o aşezare şi consolidare a acestuia. 
cât mai urgentă, pentrucă numai "paralel cu întărirea lui va putea: 
prinde rădăcini şi plăpânda stăpânire românească. Cine nu înțelege 
acest adevăr elementar, acela să nu aibă pretenţia de a fi considerat 
bun român, fie că este de dincoaci, fie că ar fi de dincolo de Predeal. 

Bine fac deci, avocaţii stagiari din Ardeal 'şi Bucovina când nu: 
se închină în faţa unei asemenea înțelepciuni suspecte. Reuşita miş- 
cării lor nu serveşte numai cauza unor oameni profund nedreptăţ. ți, 
ci şi interesele cele mai vitale ale acestui colţ de ţară. Este o datorie 
patriotică a generaţiei pe care o reprezintă ca, cerându-şi respectarea 
integrală a drepturilor, să inaugureze, însfârșit, şi o nouă epocă, să 
inspire noul duh  înviorător, reclamat de. marea prefacere politică 
şi socială prin care am trecut. Nu se poate, ca Alba-Iulia, Mecca po- 
liticei ardelene, să rămâie ʻo simplă piațră de hotar, insignifiantă subt 
raportul întocmirilor noastre culturale, sociale şi naţionale. Ea trebuie 
să fie o linie de demarcație hotărâtă, un zăgaz care să oprească în 
mod vizibil cultul Tripartitului Werbőczy şi reformelor patruzecişioptiste 
maghiare, precum şi prăbuşirea definitivă a teoriei de „jogăsznemzet“, 
care: cere irosirea întregei noastre tinereţe. Nu aceasta trebuie 'să fie 
soarta cu care să se împace o generaţie de luptători care se respectă 
şi care nu a uiiat că, alături de. obligaţiunile cetățenești, mai are şi: 
îndatoriri de ordin naţional. | 

In lupta dreaptă ce o duc avocaţii stagiari ai Ardealului, amten 
convinși că. întreaga opinie publică va fi de partea lor. 


„P. NEMOIANU 

Cursa 


— Fragment din romanul „Neghină şi grâu“ — 


Văduvele de războiu, rămase din ziua precedentă să-şi incaseze 
fbruma de ajutor, acum îşi măcinau șirul lor jalnic şi nesfârșit, încetul 
cu încetul, înaintea casei comunale. Câte un fulg de nea, mai uşor şi 
mai alb decât o părere, li se așeza arare pe cârpele întunecate de pe 
“cap, pe rochiile sbârcite şi stropite cu noroiu. 

Secretarul ţinu un adevărat consiliu de răzbuiu cu primarul. Și, 
după păreri și contrapăreri, după planuri şi chibzueli pipăite, se opriră 
la următoarea hotărâre: carnetul pentru ajutor al Anichii Rotund va fi 
lăsat la urmă de tot. *- | 

„Membrii de încredere“ îşi scuzară absența deastădată. O împre- 
urare mai mult, pentru ocazia binevenită. Totul, dar totul se potrivia 
„le minune. Faţa uleioasă a secretarului sclipia îmbujorată ca de pu- 
terea unei beţii, în vederea izbândei pe care credea că are s'o secere 
peste câteva minute, peste cel mult o jumătate de oră poate. 

Mai erau patru femei. Afară, în stradă, nu mai rămăsese nimeni. 
„Astăzi secretarul nu mai trecu cu caseta și cu registrele în camera. din- 
ainte. Rămase aici, în Camera lui „pentru audiențe intime“, cum o 
spunea el însuşi. i 

Primarul îşi înfundă în buzunarul dinăuntru al căputului o ne- 
însemnată sumuliță, partea cuvenită lui, pe care secretarul i-o întinse 
cu un gest de multă discreție. £l se strecură apoi în camera cealaltă, 
unde cele din urmă femei aşteptau nerăbdătoare. 

Mai erau trei.Ele fură rânduite astfe;: Maria Suciu, Ileana Pavel 
şi Anica Rotund. Zice-se, după ordinea din registre. 

Și de astădată treaba parcă mergea mai repejior decât înainte. 
“Ori poate aşa li se părea acestor umtre de îcmei!? Era desiguro în- 
Chipuire a lor.e 

Plimbându: şe încoace şi încolo printre ele, primarul fixă pe Anica 
«de câteva ori cu coada ochiului şi o măsură lung cu o căutătură lacomă 
-din şolduri până în creştet. 

Tăcute, ori abia îndrăsnind să schimbe vreo vorbă, în care rar 
se amesteca şi o aripă de glumă, femeile îşi urmau locul din rând, 

îngrozite de chipul de diavol al acestui bărbat. Era atâta umilință # 
laşitate vădită în purtarea și prezența lor față cu acestom straniu , 
Și era atâta sfială, stială şi tremurare în glasurile lor!. S 

Anica singură, cel puțin la aparență, se vedea mai nepäsătoare; 
mai Curajoasă. Ea sigură avea în sine ceva pietros, îndărătnic şi pădu- 
ratic. La atingerile - obraznice și la privirile ce zămuiau a voluptate ale: 
primarului, nu odată îi venise să zică, adresându-se tovarăşelor din . . 
imediata apropire: 

— Dar putregaiul ästa ce mai vrea? l-ar mai trebui şi lui neveste! 
Şi tot e copt.. 
| „ Când însfârşit rămase singură la uşă, așteptându-și rândul, în 
întreg trupul simți o aleugae de furnici. Faţa i se aprinse puţin. 
Afară fulguià domol . 

In faţa mesei, o clipă i se părù că se învârtește lumea cu dânsa. : 
Indărăt auzi limpede cum se închise uşa și mai auzi clar cum se 
scoborâse, pe treptele de piatră, ciubotele celei din urmă sea depise 
tându-se grabnic.. 

— Dumneata eşti Anica Rotund? 

— Da, domnule! 

— Bărbatul dumitale în care parte-i.acum? Nu ţi-a scris de 
dniad? — întrebă secretarul, ca să lege un început de apropiere, 
pregătind în aceaş vreme carnetul -nevestei, cu suma cuvenită pe el. 

O clipă nevasta se reculese. În mintea ei nu-şi putu da seama 
cum puteau să spună celelalte tovarăşe de soartă că secretarul e un 
om așă și aşă de păgân şi de pestrit la mațeţ? „Ce om bun, gândi 
ea dimpotrivă şi toată se lumină de-o plăcere. 

— Ba, mă rog mi-a scris chiar ieri! ` 

Secretarul se ridică dela masă şi se apropie cu carnetul şi cu 
banii nevestei. O mai ispiti, așa dela mai aproape, de necazuri, de 
casă, de traiu, de viața pe care o duce. Pe urmă îi spuse că el i-ar 
putea aduce acasă pe Niculae. 

— Dg’ scrisoarea aia mag putea so văd? — întrebă secretarul, 
privind-o cu voluptate. Anica se zăpăci puţin și în zăpăceala ei se 
făcii mai frumoasă, decât era în realitate. Căci întradevăr sub straiele 
dela ţară, în ființa acestei femei eră ceva fermecător şi deosebit, 
ceva sălbatic, tulburător și sănătos, cum nu se mai întâlneşte decât 
în mugurii grași şi mari ai tinerilor copaci, în Aprilie .. 

Ea își vâri mâna în sân să-și scotoceasză scrisoarea. Indrăsneţ, | 
secretarul se socoti să-i ajute, introducându- şi şi el mâna dreaptă. 
după scrisoare, şi apăsând uşor sânii tari ai femeii. 

Dar scrisoarea nu era. 

-  Indrăsneala secretarului fu luată drept greșală. Curând însă, după 
acea, ca în luminu orbitoare a unui fulger, ea descoperi cu groază 
că în toate mişcările și vorbele ăcestui om se ascundea un gând urât. 

Secretarul se făcii îndrăzneţ de tot. O apucă de mijloc și o trase 
spre el cu putere. 

Cutremurându-se, nevasta i se descleştă repede din braţe şi 
strigă înspăimântată: 

— Lasă-mă, domnule ! Ce vrei cu mine? - 

El însă crezu că e momentul suprem. Se aruncă a douaoară cu 
o mișcare repede și totuș delicată, și, apucând-o scurt, o împinse către 
un colț al camerei. l 

Dar Anica erà o femee voinică. Se învârti odată întro parte 
şi-l țin la distanță. Hârțuelile şi frământările înfundate se auzeau 
clar în camera vecină. Aici: primarul sta la pândă. Urmărind cu în- 
-chipuirea toate câte credea că trebue să se petreacă dincolo, el simți 
cum îi alunecă şi lui prin încheeturile-i bătrâne o furnicare gâdilitoare. 

Svârcolirile şi opintirile secretarului însă rămaseră infructuoase. 
Nevasta nu i s'a dat, Fiecare nou atac furios:i s'a isbit şi s'a sfărmat 
de braţele vârtoase ale ei. 

Obosise înzadar. Gemea de înciudat și de emoționat cum «eră, 
Dar nu obțini nici un rezultat. 

— Tu Anică, nu vrei? gâfăi el. 
— Ce să vreau domnule? Să-mi dai drumul şi să mă lași 
în pace! 

— Stai numai un pic, uite aici !... 

— Dă-mi drumul! strigă cu hotărâre nevasta. 

Secretarul văzù bine, că de astădată e pierdută orice speranţă. 
„E sălbatecă a dracului căprioara... Și ce-bucățică!* gândi în sine 
cu resemnare, Acum i-ar fi înzadar ori ce sforţare. Deaceea ar fi la 
loc să întoarcă foaia, să renunțe acum, îndreptând tot ce ar fi putut 
strică, în vederea reușitei apropiate. 

— Te temi de mine, hai? Dar am glumit numai. Vream să te 
încerc că fel de nevastă ești! | 

Aprinsă ca o floare de mac sălbatec, Anica nu răspunse nimic. 
Ea îşi îndreptă cârpa de pe cap, rămânând cu privirile în pământ și 
păşi grabnică spre uşă... Dar secretarul nu uită să-i mai amintească 
odată că numai ea să vrea, el îi aduce pe Niculae acasă din războiu. 
“Să vină cu adresa şi va vedea... 

— Sălbatecă căprioară! se întoarse spre primar, îndată ce femeea 
coborî în stradă. | i 

— Eil!? 

— Nici o ispravă! - 

— Ei? Doar numai nu ţi-s'a strecurat printre degete? 

— Ba, chiar aşa !... Dar las că bună bucăţică poate fi! 
| — Te-am crezut mai om. Nu ţi-am spus ieri că te întrec? S'o 

laşi să-ţi scape printre degete !? Hm! hm! De ce nu mai chemat pe 

mine, dacă ai văzut că singur nu eşti harnic de ea? 

- Secretarul se simţi umilit în faţa acestui om strașnic. Işi ciupea 
un fir de mustață şi surâdea încet, gândindu-se departe. Nu-și putea 
da seama nici el, cum sa făcut de i-a scăpat... Aşa ceva nu i-s'a 
mai întâmplat niciodată. Dar mai ales necazul primarului i-se părea 
` interesant de tot... Insfârşit cum a fost, a fost! | 

— Nu scăpă ea din mâna lui lon Bărbat, primarul din Plopeni, 
să fi fost cu blană de nevăstuică!. își ridică înainte cu ifos, pieptul 

mândru, viteazul primar. — Nut Și să fi ştiut că orise se întâmplă 
cu mine ! 

“ — Dar nici de Arpad Ferenţ nu mai scapă, primare, ripostă cu 
adâncă hotărâre vrednicul secretar, “apucându-şi din cuerul de lemn 
paltonul şi pălăriuța cu smocul de păr îndărăt. Apriuse o ţigaretă. li 
strânse cartonul între dinți şi o. învârti de câteva ori cu o vădită 
enervare. Se încheie la haină în acelaș fel, își luă bastonul cu cârlig 
PE mână și cobori treptele casei comunale, apăsat parcă de-o umi- 
ință 

f TEODOR MURĂŞANU 

Comedia .unei naţionalizări 

Nu odată, în paginele acestei reviste, urmărind atâtea manifestări 
- antipatice ale fățărniciei contemporane, am răsfoit capitolul tragi-comic 
al naţionalizărilor. In noua aşezare a vieţei publice românești, la în- . 
ceputul unei existențe naţionale de sine stătătoare, ceeace ne-a pre- 
ocupat mai mult, în calitatea noastră, de proaspeţi stăpânitori, au fost 
aparențele. Ne-am schimbat foarte repede fațada, cum era și firesc să 
se întâmple, dar cei mai mulţi dintre noi mau mers mai departe. 
Această schimbare de decor, un adevărat ideal cstățenesc pentru unii, 
s'a transformat cu vremea, pentru câţiva, într'o mănoasă sursă de 
venituri. Mai mult au câştigat în Ardeal, de pe urma acestei patriotice 
îndeletniciri, zugravii de firme, de orice naționalitate, şi oamenii politici 
care au avut un nume de împrumutat. i o 

` Aşa sa născut în mijlocul nostru, ca o specie zoologică răsărită 
dintro altă vârstă a pământului, în complexul unor împrejurări eco- 
nomice schimbate, românul-paravan, client arătos şi solemn al tuturor 
consiliilor de administraţie, care în sch mbul unei modeste remune- 
Taţii, vaiind după importanța persoanei în chestiune, se împrumută 
cu gentileţe pe sine însuşi, pentru a acoperi cu o mică fâşie tricoloră 
diferite intreprinderi cu capital și cu gânduri deopotrivă de străine. 

Graţie acestui sistem ingenios, apro:pe nimic nu s'a schimbat în 
situația economică a Ardealului. Totul sa naționalizat după acest tipic, 
rentabil pentru câţiva. Capitalul româăesc, priceperea românească, ini- 
țiativa românească ma înaintat nici cu ua pas. Dar frontispiciul fabri- 
cei de piele a fraţilor Renner, de pildă strălucește în roșu-galben şi alba- 
stru, d. Alexandru Vaida, fost preşedinte de Consiliu al României între- 
gite, acoperind cu patriotica sa persoană o afacere rin care nu înțelege 
picio iotă |... 

Această stare de lucruri poate fi şi amuzantă, pentru amatorii de 
satiră socială, dar are și o lature foarte îngriiitoare. Am ajuns, încetul 
cu încetul, la convingerea că “noi, românii, nu suntem capabili de nicio. 
sforțare creâtoare pe tărâmul economic, că locul acesta trebuie cedat 
pentru veci străinilor, şi că sforțarea noastră cerebrală, în materie , 
tehnică, nu merge mai departe decât aceea a unei semnături întrun 
registru de dividende. Şi, pentrucă s'ar putea ivi pe alocuri şi bărbați 

politici analfabeți, — nu vedem p=ntruce posibilitatea ar fi exclusă, — 
cine nu ştie să se iscălească, trage cu degetul... Ingineri români, spe- 
„ cialişti români, contabili români, negustori români, aşa ceva nu există. 
Dovadă, pentru cazul când aţi crede că exagerăm, că până și capitalul 
național sosit de dincolo de Predeal, —- cum s'ar zice: „regăţean, 
get-beget, — se plasează în mare parte tot in mâini minoritare. 

Dar consiliile de administrație, liniştiţi-vă, cam pe jumătate 
sunt românești... 

O ultimă pildă de încredere în propriile noastre puteri ne-a 
servit-o acum de curând primăria oraşului Cluj, a orașului în care am 
aşezat cu nădejde centrul de greutate al sforțărilor intelectuale .arde- 
leneşti. Cazul merită să fie povestit, si o vom "face, Clujul are în pro- 
prietatea sa, caşi multe alte comune din țară, o Uzină electrică al 
cărei rost ar fi să alimenteze cu lumină străzile orașului şi locuinţele 
cetățenilor, şi să pună la îndemâna așezămintelor industriale puterea 
motrice necesară acestora. Pe vremea guvernărei "maghiare, această 
Uzină fusese arendată, cum nu se putea mai firesc, unei întreprinderi 
maghiare, societăței Ganz din Budapesta. In privința aceasta, Ungaria 
urmărea o politică economică precisă, hotărâtă, brutală chiar, la nevoie, 
sprijinind cu tenacitate desvoltarea unei industrii naționale, acaparatoare. 
Pentru îndeplinirea acestui scop, protecția binevoitoare a statului nu 
_ era refuzată niciodată; dimpotrivă, niciun factor nu contribuia mai 
„conştient și mai eficace la maghiarizarea progresivă a tuturor ramurilor 
de producție. Astfel, noi ne-am trezit, în Ardealul îmbrăcat acum ro- 
mâneşte, cu o moştenire apăsătoare, rod al une lungi împărțiri de 
„privilegii acordate foștilor stăpânitori. Ce aveam de făcut? 

Să menţinem şi pe mai departe, se înţelege, vechia rânduială a 
lucrurilor. Să fim, în propria noastră țară, spectatorii prosperărei al- 
tora... Aşa a judecat, pare-ni-se şi primăria C!ujului, când s'a hotărât 
să facă tot posibilul, jertfind tot ceeace putea jertfi dela ea, numai ca. 
Uzina electrică a oraşului să rămână tot în mâna societăței Ganz din 
Budapesta: cu capital străin, cu conducere străină, cu personal străin. 

Faptele documentează singure, şi mam stărui prea mult asupra 
lor, fiind vorba de o simplă chestiune edilitară, dacă mar constitui o 
pildă caracteristică, din care se pot trage multe învățături, lată. Con- 
tractul vechi al societăţei Ganz, încheiat înainte de război, urma să 
expire în 1921. In 1921 s'a făcut, deci, o licitaţie publică pentru aren- 
darea uzinei electrice, licitaţie la care au participat două societăţi ro- 
mâneșşti, și, bineînţeles: societatea Ganz, care ţinea foarte multsă nu 
cedeze terenul câștigat. Sa întâmplat însă, că oferta societăței Ganz 
a fost cea mai puţin avantajoasă. Şi s'a mai întâmplat că licitația a 
fost anulată. Uzina electrică nu s'a mai: arendat atunci. 

Care era soluţia ? 

Soluţia era foarte simplă;, Uzina electrică avea nevoie de o spo- 
rire a curentului. De noui instalaţii. De noui motoare. Cine să le facă? 
Două căi stăteau înainte primăriei Clujului. Să se apuce singură de. 
lucru, sau să publice altă licitație, pentru darea în arendă a Uzinei, 
cerând arendaşului să facă amplificările necesare. Primăria Clujalui 

wa ales niciunul din aceste drumuri. Nici nu s'a apucat de ldcru, nici 
ma publicat licitație. Motivând că problema e foarte urgentă, — ea 
datează de cel puțin patru ani, — s'a decis întro bună zi să dea Uzina 
electrică, prin bună învoială, unui chiriaş care să prezinte toate ga- 
ranțiile. "Cui? Tot societăței Ganz de data aceasta... naţionalizată 
subt masca unei întreprinderi, — care deocamdată nici măcar nu există : 

dntreprinderile de electricitate din Cluj. 

In contractul de arendare, pe care primăria Clujului Pa încheiat, 
dar pe care forurile superioare nu l-au aprobat încă, se vorbeşte de- 
spre aceste Intreprinderi de electricitate ca despre e 'societate care se 
wa forma de aci încolo, exclusiv cu scopul de a lua în arendă Uzina 
electrică, In această societate un singur pivot e precis și palpabil: 
Ganz din Budapesta. Restul e reprezentat, vag, printr'o formulă de 
circonstanță: „un grup de particulari“, în fruntea cărora, din întâm- 
plare, e di Aurel Socol; deputat al partidalui naţional şi avocat al 
societăței Ganz. Budapesta se întoarce, prin urmare, la Cluj, se insta- 
lează din nou, subt protecţia autorităților româneşti, întrun cuib căldicel 
„de! rentabilitate, cu capita! străin, cu conducere străină, cu personal 
străin ! 

Pentru -a realiza această fericită restitutio in integrura, să fim 
drepţi, primăria Clujului, şi în primul rând populaţia orașului, face” 
“unele reale sacrificii. Căci, obligându-se să mărească Uzina electrică, 
„ Societatea Ganz e autorizată prin contract să sporească taxele pe lu- 
mină cu 30 milioane anual. Publicul e băiat cum se cade, şi plăteşte. 
„Având în vedere, că lucrările de amplificare a Uzinei se ridică la 20 
milioane, veți înţelege cine suportă cheltuiala. Ceeace nu împiedică 
însă, ca şi comuna să renunţe, pe trei ani, la partea sa de beneficiu, iar 
pentru nouile instalaţiuni societatea Ganz, 'subt noua ei înfăţişarea camu- 
lată. nu va avea de plătit nicio arendă. Ceeace înseamnă pentru arendaş un 
beneficiu total de cel puţin 500 000.000 -lei, o sumă destul de rotundă, 

socotind capitalul Intreprinderilor electrice din Cluj, care e de 2 mi- 
lioane Îei!*) Nu ne vom întinde aci asupra celorlalte condiţii ale 
` contractului, Nu e specialitatea noastră. Recomandăm însă cetitorului, 
să răsfoiască memoriul de protestare al „Asociaţiei generale a ingi- 
merilor români“, pentru a înțelege cu ce "jertfe din partea tuturor, şi 
Cu ce profituri Tuse mate pentru răsfăţaţii regimului maghiar defunct, 
protejim... industria română. 

Comedia naționalizărilor devine câteodată neplăcută, Prea costă 
shult pe nevinovații spectatori ! 

ALEXANDRU HODOȘ 


kd 





*) Toate aceste date le extragem din memoriul de protestare al Asociației 
generale a inginerilor români, redactat în urma intervenţiei dlui C. A. lahoda, 
industriaș din Cluj. 4 

| Despre omul politic 


, Ce este politica? Este oare o știință, aşa cum a răspuns veacul 
al XIX, cu suficiența simplistă a grandomaniei sale răsărită ca o plantă 
uricioasă şi vătămătoare de pe urma potopului de instrumente hibride, 
de mașini monstruoase, de uriașe tabele- logaritmice și de statistici 
greoaie? Schematizarea întregei . activităţi intelectuale omeneşti în. 
câteva formule, care învăţate pe de rost şi aplicate cu strictete- tre- 
buiau, prin suprimarea aproape complecta a spontansității individuale, 

-să mecanizeze viață economică şi socială a societăţii spre cea mai 
mare fericire a umanităţi suferinde, s'a prăbușit după grandioasa es- 
perienţă a Rusiei bolşevice în prăpastia unde pe lângă altele multe, 
o precedaseră pilulele miraculoase ale doctorului Istrate, menite în 
schimbul unei modeste sume de gologani să asigure omului muncitor: 

` cu hrană abundentă, higienică și delicioasă. Socialismul „științific“ 
sa dovedit astfel o utopie, cu atât mai periculoasă cu cât mijloacele 
sale de aplicare au fost destul de practice pentru a-i procura vremel- 
nic un început de realizare. 

Politica este un element vital al societăţii, o materie primă ne- 
cesară hranei şi întreținerei corpului social, precum oxigenul este ne- 
cesar hranei şi întreţinerei trupului omenesc. Formula sa chimică este 
şi va rămânea probabil un veşnic. „ignorabimus“ inteligenții noastre 
redusă la perceptibilitățile meschine ale celor cinci simțuri. Dar, a. 
esplica politica ca o consecință firească a activităţii organismului so- 
cial, este tot atât de comod, dar şi de alactoriu, ca şi dea esplica viața. 
psihică ca o consecință a procesului fizic. De sigur, între politică și 
organismul social există, precum între viața sufletească și trupul ome- 
nesc, mii şi mii de legăminte ascunse, de influenţe reciproce, de 
schimbări misterioase. Mens sana -in corpore sano rămâne şi de data. 
aceasta un adevăr peremptoriu. Anumite stări morbide ale, organismu- 
lui social provoacă manifestațiuni anarhice ale vieţei„ politice, precum 

„turburările iritante și neregulate ale vieţei politice determină suferința. 

organismului social. Mai mult: desechitibrul exagerat al acestor doi 
factori principali poate uşor culmina în peirea amândurora. 

Datoria de căpetenie a omului politic consistă, prin urmare, în 
menținerea cât mai perfectă a acestui echilibru. Rolul său social se 
poate compara cv acela al medicului în viaţa noastră de toate zilele. 
Ca şi medicul, omul politic trebuie să ştie, că cea mai bună apărare 
împotriva boalelor chiar a celor micrcbiene, o realizează buna şi gos- 
podoreasca armonie a individului. Maximum de resistență în atară, ca 
ca şi maximum de desvoltare înăuntru, nu se poate atinge de individ i 
ca şi de societăți, de cât prin balanțarea cât mai exactă a forțelor 
sale vitale. Ori, — horribile dictu, — din forțele vitale una cel puţin 
este sortită, — după cum am scris la începutul acestor râaduri, să 
rămână o veşnică necunoscută. 

O` necunoscută, însă, de o categorie cu totul specială ; căci, dacă 
este probabil, că nu vom isbuti ` vreodată să o determinăm în esenţa 


„ei specifică, o putem diagnostica empiric cu efectele raporturilor şi 


relaţiunilor sale cu organizmul social. Sau, mai lămurit. Organismul 
social, pentru a trăi, face politică. Nu există formă de societate ome- 


-mească, în care să nu se facă politică. Pe măsură ce societăţile evo- 


iuiează şi se transformă, ating forme superioare de desvoltare, viața 
lor politică se schimbă şi se perfecționează. Fie cărei etape de civi- 
lizare a unei. societăți îi corespunde o formă specială de viața po- 
litică. A cere unui negru canibal să trăească politic la fel cu un 
membru din Camera Lorzilor este tot atât de ridicol ca de a fulgera 
astăzi în Țara Românească de la tribună imprecațiunile oratorice ale 
satirei lui Eminescu împotriva epigonilor, cari rupând cu anumite 
obiceuri strămoşeşti au ajuns să se scalde odată pe săptămână și să 
schimbe mai ales de camașă. Menirea omului politic este, prin ur- 
mare, a păzi cumpăna dreaptă a balanței sociale, procurând societăţei 
în “ori şi ce stadiu al desvoltărei sale cantitatea de viaţă politică ne- 
cesară sănătăţei sale sufletești. 

Concedăm, cinstit, că operaţiunea este mult mai uşor de hotărât, 
de cât de realizat. Pentru un doctor bun sunto sută de felceri proşti, mai 
ales în materie de higienă socială unde se cere o anumită predispoziţie inte- 
lectuală, un talent special, un dar a lui Dumnezeu care decretează în 
ultimă instanță. Omul politic rămâne înainte de toate un om provi- 
denţial, un artist ca şi scriitorul, ca și pictorul, ca şi sculptorul, de- 
stinat să creeze din inspiraţiunea continuă a genului său roada acti- 
vităţii sale binetăcătoare. Structura lui sufletească trebueşte să fie atât 
de sensibilă, încât ori și ce desechibru în balanța socială să-i impresio- 
neze dureros. Suferinţa sau mulţumirea omului politic constituie sin- 
gurul termometru posibil în. materie de patologie socială. 

De aci o concluzie care se impune: om politic nu înseamnă fie 
care individ, care în lipsa altor ocupațiuni se îndeletnicește cu poli- 
tică. Deputatul, senatorul, fostul şi viitorul ministru, tribunul poporului, 
şeful de partid chia:, pot în cele mai multe cazuri să nu fie oameni 
politici. Ei sunt numai politiciani. Ori, distanţa între omul politic şi 
politician este cel puțin tot atât de mare ca între un sglobiu husar d 

operetă şi roşiorul care pe ploaie, pe, ninsoare și pe frig, face lungi 
nopţi de strajă de- -alungul Nistrului întunecat. Politicianul este fan- 
toșa — de câte ori tragică! — a omului politic, căci el nu se măr- 
gineşte numai a înșela buna credință a omenilor de toate zilele prin 
vorbe deşarte și prin gesturi solemne, dar periclitează prin activitatea - 
sa desordonată echilibrul balanței sociale. Pe neantul sufletului sau 
vicisitudinile cumpenei agitate nu mai pot însemna urme dureroase și 
în neştire, după singura normă a poitelor sale pământeşti, politicianul 
îngrămădeşte „prea mult“ pe balanța supraglomerată sau retrage „prea 

mult“ atuncea când ea este prea uşoară. Intrun caz, avem poli ticianul 
rog — demagogul, în celalt politicianul alb — reacționarul, şi unul şi 
celalt deopotrivă de periculoși. i 
Caracteristica omului politic concordă cu a fi esponentul aspira- 

țiunilor şi nevoilor sociale ale timpului în care trăeşte. El are dato- 
ria să găsească formele menite să satisfacă aceste 'aspiraţiuni şi să 
domolească aceste nevoi. Dar formele conspunzătoare, omul politic. 
le va găsi totatât de puțin într'o ideologie transcendentă ca în copierea, 
mai mult sau mai puţin servilă, Ca onstituţiilor şi legiferărilor societă- 
ților vecine. Formele corespunzătoare, omul politic le va găsi. uşor — 
căci modelele până în cel mai mic detaliu sunt în tesaurul prețios al 
neamului său, tesaur ale cărui porţi ferecate îi se vor deschide lesne, 
atâta vreme cât va rămâne la înălțimea misiunei sale. 

N i N. LUPU-KOSTAKI 

Orașele noastre: Bistriţa 


Dela Cluj la Bistriţa, drumul este un farmec de dealuri și de- 
văi roditoare. Subt oblăduirea dealurilor se deşiră satele, dominate de 
biserici cu turnuri înalte, maestuoase ca niște  campanule. Acum, în 
plină primăvară, pe păşunile din dreapta şi stânga liniei ferate, se văd 
cirezile de vite, bucuroase de reîmprospătarea ierbii, turmele de oi cu 
mieluşei de smoală sau trecuți prin spumă de mare, speriați de apa- 
riția mecanică a trenului, care -pe această distanță, în paranteză fie zis, 
circulă destul de liniştit. 

In gara Bistriţei, trenul se “opreşte, parcă sfârşit de oboseală; 
dar oboseala aceasta se constată şi mai mult în nervii "călătorilor, 
trudiți în scopul de-a ajunge cât mai de grabă la capătul unei căi 
destul de scurtă, față de chilometrajul liniei ferate. Linie laterală ! iată 
amărăciunea liniitor laterale... 

= Prinsă între dealuri, Bistriţa mare cuyânt să se lărgească... Ea. 
Sa edificat întrun centru consolidat de măreția bisericei centrale Şi 
se desvoltă. astfel, local, prin etaje, expansiune de edificii comerciale 
şi localuri de petrecere, 

Firme comerciale, săseşti în cea mai mare parte, şi bânci, deastă- 
dată împestrițate cu nume româneşti... Aci este centrul orașului, 
viața propriu zisă a Bistriţei. Pentru un călător român, „regăţean“ în 
p această primă impresiune nar fi din cele mai fericite, Insă, pen- 
ru ochiul obişnuit să nu se întimideze de suprafața lucrurilor, această 
impresiune, la început poate  îndoeinică, cu încetul se diluiază, | 
-dispare... 


* 
xk x 


Mâna de drastică ocupațiune a foştilor-stăpânitori a ştiut să 
oprimeze sistematic putinţa de desvoltare, subt orce raporturi, a elemen- 
„tului etnic majoritor din aceste ținuturi: românii. 

Acum cincizeci de ani viaţa locuitorilor români de pe aceste 
meleaguri era, se poate spune, mizeră. Simplii plugari, iobagi pe pă- 
mânturile altora, economia şi cultura lor înainta cu paşi grei, şi abia 

dacă: puteau să-şi conserve frumoasele lor avuţii de intuiție. Insă, 
cum darul din naştere rămâne totdeauna dar, ei au răușit să învingă 
toate piedicile seculare, 'cu toate avantagiile pe care stăpânitorii le 
dădeau coloniștilor aduşi de aiurea anume, pentru anihilarea străduin- 
„elor lor de firească înaintare în procesul econorhic şi cultural al vieţii 
unui popor. . 
-© Dacă prima emoțiune pe care ţi-o dă Bistriţa, priri firme comer- 
ciale, prin afişe de spectacole publice sau prin stilul arhitectonic al 
clădirilor, sar părea streină, adevărul de bază este cu totul altfel. 
Bistriţa este un admirabil cuib românesc, în. care românismul respiră 
în toată vigoarea lui strămoșească. 

Lovit de vitregia legilor stăpânitoare, secătuit în bună parte de 
posibilitatea împroprietăririi, elemeniul românesc prin îndelungă răb- 
dare . a isbutit să-şi întocmească o excelentă economie rurală. În regiu- 

“mea Bistriţei sunt astăzi un număr însemnat de gospodari români, 
“cari au ajuns să stăpânească întinderi până la cincizeci jugăre de 
pământ. 


% 
$ x 


Să socotim, că majoritatea populației săseşti se ocupă tot cu 
plugăritul, şi vom ajunge la cifra de rezultat, că din punctul de vedere 
economic între elementul săsesc, permanent favorizat de către fosta 
stăpânire maghiară, și cel românesc, care a prosperat din singura-i 
puternică învlăguire, există un foarte fericit echilibru.. 

Dacă din coloratura firmelor comerciale, și îndeosebi industriale, 

numele românilor lipseşte, aceasta este cu totul altceva. A fost acea 
vitregă legiuire a fostelor bresle de industriași, care au stat zăgaz 
îndeletnicirii de muncă industrială a noastră. Breslele de industriaşi 
de pe aceste locuri, în majoritate săsești, nu au îngăduit să se ac- 
cepte ucenici de altă naționalitate, desigur cu excepţia celor renegaţi, 
“dar acestea erau cazuri mai rare. 
- Trebue totuşi să privim 'cu adâncă mulţumire la patriotismul şi 
sforțările depuse de tânăra intelectualitate românească din acest colţ 
‘de ţară pururea a românilor, care dovedeşte că nu a închis ochii 
niciodată pentru a lumina fără odihnă calea de mântuire socială şi 
“politică a tot ce este grai şi simțire românească. 

Dacă în aceace românii au avut mai multă libertate să-și afir- 
me dragostea lor de 'muncă, în” plugărit, ei au ajuns fără nici-o 
iîncurajare să egaleze pe cei oficial încurajați, este destul de mult. 


$ 
ko x 


Parcurg străzile comode ale Bistriței în tovărășia distinsului 
nostru prieten Leon Scridon. 

Secetă. Pe străzile Bistriţei se resimte seceta! Praful se ridică. 
În. valuri, în valuri de revoltă: pământul îşi reclama dreptul la apă. 

Am cunoscut Alla şi în amiază şi după apusul violent al 
“goarelui: praf şi linişte.. O linişte apăsătoare... Municipalitatea, 

aci, nu-şi teme ochii de năpăstuirea molipsitoare a prafului. Ciudatt.. 

Ne aflăm în plin centru. Catedrala îşi înalță umerii istorici prin 
unghiuri de zidire veche şi masivă. Clădită de meșterii mândriei ca- 
tolice, pela anul 1519, acum ea reprezintă doctrina protestantă. Jur: 
împrejur se înşiră firmele mai de seamă ale comerțului şi industriei 
bistrițene. 

O uliţă îngustă ne deschide intrarea către „Promenadă“. Vedem 
zidul care, "odinioară, înconjura oraşul. Fosta cetate, a lui Hunyadi, de 
pe locul care astăzi se numeşte Dealul Cetăţii a fost transportată, 
cărămidă cu cărămidă, ca să formeze centura de apărare a Bistriţei, 
pe acele vremuri.. 

„Promenada“ “este o alee lungă, frumos îngrijită, o alee de pietoni, 
prevăzută în dreapta cu un „Cazino“, a cărui terasă îţi pierde privirea 
într'o vale mângăitoare, tăiată cu poteci curate în umbra de brazi şi 
castani şălbatici... 

Fetele citesc pe bănci, cu ochii la trecători.. 

In lună Mai va începe aci, sezonul de muzică serală. Muzica 
regimentului 84 Infanterie va concerta cu un repertor german şi ro- 


` mânesc. Şeful muzicei, d. căpitan Sandner Carol, este un organizator 


+ 


priceput. Dintr'o normală lipsă d2 fonduri bugetare a alăturat instrumen- 
talişti amatori din oraș, oferind Bistriţei o filarmonică destul de corectă, 

In Mai Bistriţa, congestionată de setea profitului şi deziluzia pier- 
derii, va începe şi 'ea să respire poezia îmbelșugată a nopţilor de vară 
şi va spumega generos în cupe vinul de Steinger din Bișineu sau lă= 
crima de Lechinţa. 


Până atunci însă praf, numai praf... - 
: MIHAIL MUNTEANU 

Legea pensiilor și preoții 


— Un răspuns „Unirei“ din Blaj — 


i 


Ziarul Unirea strecoară o nouă insinuație la adresa mea; de astădată 
“şi-o plasează într'un loc mai serios al foii decât obicinuitul său „te- 
ieîon“ fără sonerie. 

Dată fiind atitudinea de un timp încoace a acestei foi, mai mult 
politice decât bisericeşti, care și-a manifestat preocupaţia sa pentru 
un anumit partid. și adversitatea față cu partidul din care fac eu parte, 
aş putea să nesocotesc cu desăvârşire ceeace. scrie cu vădit ascuţiș 
| politic şi fără respectu! reciproc, care s'ar cuveni să stăpânească între 

clerici. chiar atunci, când au deosebite vederi în politică; — dar con- 
siderația care o datoresc fraţilor mei preoți, cetitori din oficiu ai Unirei, 
mă obligă la câteva reflexiuni. 
`. Nu este adevărat, — cum vă permiteţi a insinua nrul 15 al 
Unirei, pag. 2, coloana 1, — că aş fi „mulţumit“ guvernului, pentru 
că ar fi „înglobat“ în această lege „pe funcţionarii exlesiastici ai sta- 
tului“. Peste tot cuvântul de „mulţumire“ nu l-am pronunţat în tot 
discursul meu,-decât în fraza de încheiere, la adresa Senatului, care 
mi-a acordat o deosebită atențiune. 

Adevărat este însă, că deşi sunt destui preoți de ai bisericei 
-noastre şi în Cameră și la Senat, după cât ştiu nici unul mwa zis un 
“singur cuvânt la legea pensiilor, deşi „noua lege de pensiuni .... este 
„un însemnat pas în această direcţie“ (moralul țării) cum zice cu drept 
cuvânt o foaie bisericească cu trecere și în Biaj. 

De aceea mi-am- luat voie să mă rostesc eu asupra ei, în numele 

"partidului pe care-l reprezint, și mam rostit și ca' preot, cu aceeași 
libertate de gândire și obiectivitate, dar în acelaș timp cu rezerva cu- 
venită, spre a nu prejudiția nimic și a lăsa celor mai competenți hotărârea. 

Cel ce va ceti în Monitorul Oficial discursul meu în. întregime, 
îmi va da dreptate, şi nu cred, că va cere cineva, cum îmi cere Unirea, 
să mai justific.,. „O atitudine de această natură“. 

De ce natură, adică? Nu cumva de natură de frădător ale inte- 
reselor clerului și 'bisericei noastre? Vă alătur aci paitea discursului 
care priveşte preoțimea; vă cer să o publicaţi întreagă, “şi apoi să 
văd cine are o atitudine de justi ficat? Eu, care am vorbit la Senat,- 

Unirea, care a scris cum a scris, Sau cine? 


552 | 
© BCUCIuj 


Cetitorul obiectiv va constata, că eu singur mam ridicat în contra 
expresiunei de „funcţionari eclesiastici ai statului“ din articolul 1., ce- 
rând o altă redactare. Dar peste tot, chestiunea pensiilor preoțești e 
o chestiune prea importantă, care reclamă cum bine ziceţi „convocarea 
sinoadelor eparchiale, văd că şi P. S. S. Archierei s'au ocupat cu ea 
în ultima conferință, și va forma obiectul de discuţie” al sinoadelor 
protopopeşti. Nu e deci de demnitatea noastră, ca în jurul ei să ne 
încrucișăm deosebirile sau sentimentele de partid. Dimpotrivă, cred că 
e timpul suprem, ca măcar în forul bisericesc, în sensul cel mai larg 
al cuvântului, să ne întrunim în fine în armura carității frăţeşti, pe 
care. ni-o cer interesele superioare ale bisericei, şi, părăsind o atitudine 
nefastă, să lăsăm să stăpânească în organele bisericeşti norma indi- 
cata de sf. Augustin : „In certis unitas, in dubiis libertas, in omnibus: 
caritas“. 

lată acum partea privitoare la preoți a discursului din Senat, 
după stenograme :. 

— „Ca preot ţin să relevez o observaţiune, care penti noi preoții 
din Ardeal, a fost o. revelație foarte îmbucurătoare, aceia că legea 
deschide posibilitatea ca toți preoții să poată beneficia de dânsa. 
Aceasta dovedeşte o largheță care este spre binele țării româneşti, 
şi pe care noi nu am cunoscut-o până aci. In Ardeal preoții 
tuturor confesiunilor au avut casa lor de pensiuni, particulară. 
Prin schimbarea valorilor, după război, aceste case de pensiuni 
Sau. redus în mod considerabil, încât astăzi pensiunea unui preot. 
este aşa de mică, că-i e şi ruşine omului să o spună. In 
tot cazul, clerul trebue să se bucure, că statul dă posibilitatea de a-şi 
asigura o situațiune demnă de om și mai cu seamă o situațiune 
demnă de un preot. In art. 1, se prevede acest lucru, dar mi se pare, 
că stilizarea acestui articol nu este destul de clară. Se zice: „func- 
ționarii civili şi eclesiastici, ai statului“ . . . (citeşte) Preoţii nu sunt 
uncţionarii statului. Această redacţiune ar putea să dea loc la inter- 
pretări greșite. Ea are aerul de a spune, în acest articol, că numai 
funcţionarii eclesiastici ai „bisericei de stat“ ar putea beneficia de 
această lege de pensiurii. Eu cred, că nu aceasta este intenţiunea le- 
gei, ȘI cred, că nu aceasta este intenţiunea legei cu atât mai vârtos, 
cu cât dv pă Constituţiune ştiu, că nu mai există „biserică de stat“ 
ci numai „biserică dominantă în stat“. De: aceea ar trebui să se dea 
acestui articol 'o redactare mai precisă. In tot cazul, aceasta nu poate 
de cât să facă o impresiune bună asupra clerului de orice confesiune: 
din țară. Urmează acum, la rândul său, ca bisericile să declare dacă 
vor se beneficieze de această favoare a legei, şi în acest caz să-şi 
verse casa lor de pensiuni în casa pensiunei statului. Las în seama. 
celor care au mai multă competință, ca mine, -să ia măsurile cuvenite 
şi să facă cuvenitele declarații în această chestiune“, 

Dr. E. DĂIANU 
protopop, senator, 

GAZETA RIMAŞTA 


Tâlcuirea Bibliei 


In numărul de Paști al ziarului anti- 

creştin Lupta, d. Albert Honigman a 
publicat o caricatură, reprezentând pe 
d. N. Iorga ca pe Isus, înviind din morți. 

Acum vedeți, e lucru cert, | 

Că pravoslavnicul Albert, 

Sfânta Scriptură tălmăcind 

Și tâlcuirea-i zăpăcind, 

A scos cu veselu-i cuvânt 

O barbă nouă din mormânt... 


Eu nu știu, dacă vi-i pe plac 
Humorul jinului cirac, 

_Şi dacă lungul dramaturg, 
Văzut pe stradă, în amurg, ` 
Poate să semene, de sus, 

Cu fiul Domnului, Isus... 


Dar din cucernicul tablou, — - 
Acest pies și cald ecou 

Al unei vesele Scripturi, — 
Lipsesc vreo câteva figuri... 

Și, dacă ’ncepe parodia, . ` 
Să vină toată tragedia ! 


Să vină şi să umple scena, 
Intâi, Maria Magdalena 

Cu chip smerit şi pocăit 

De mult ce-a tot păcătuit, 
Privind în jos, pășind cu frică, 
Subt forma 'conului Pavlică ; 


Să vină, blândul fariseu 
Unchiul Ghiulucă din Șimleu, 
S'aducă dela Bădăcini 
Cununa lui de mărăcini, 

Să vină Vaida din Olpret 
Spâlându-se pe mâini, încet... 


Să vină”n fine barosanu, 
Domnul Costică- Argintoianu 
Strângând în pumn, ținând în dinți, 
` Fatalii treizeci de arginți, 

O recompensă cunoscută... 

(În cea mai sigură valută !) 


[i 


Ar fi, fireşte, emotiv 

Acest tablou comparativ, 

Dar nu e tocmai potrivit; 

Căci dac” Albert, înmărmurit, 

Pe domnul lorga la 'nviat, 
Partidu'n schimb, — a decedat!... 


EVANGHELISTUL MARCU 

INSEMNĂRI + 

Mulţumiri. — D. Octavian Goga, 


snefiind în măsură să răspundă în parte 
tuturor acelora cari i-au adresat atâ- 
__Zea măgulitoare cuvinte de aprobare 
şi atâtea întăritoare dovezi de simpatie 


„cu prilejul aiegerei dela Reghin, le a- . 


dresează pe această cale recunoscătoare 
mulțumiri. În toiul înverşunatei lupte, 
ca. și după lămurita ei încheiere, nenu- 
măratele scrisori şi telegrame sosite 
din toate unghiurile țării i-au arătat 
limpede, nu numai că frământarea sa 
„pentru apărarea ideei naţionale a găsit 
răsunet dincolo de barierele unei fireşti 
legături de partid, dar că atitudinea 
sa combativă, oricât de neplăcută ar 
„fi pentru interesele de moment ale unor 
istorici schimbători, e în perfectă armo- 
„nie de simțire cu marea majoritate a 
lumei româneşti. Directorul 'Tărei Noa- 


stre, arătându-se adânc recunoscător : 


prietenilor săi de pretutindeni, cari i-au 
trimis adeziunea lor, vede tn această 
manifestare de solidaritate încă un 
semn limpede, că se găseşte pe drumul 
cel adevărat al credințelor sale. 


Ciucea și Alba-Iulia., Cunoscutul 
gazetar ardelean Ghiţă Popp, deputat 
al partidului național şi unul dintre 
puţinii purtători de idei ai acestui 
partid, a publicat de Curând în ziarul 
Adevărul ua important articol asupra 
problemei minoritare. Pornind dela 
validarea  alegerei dela Reghin, şi 
încercând o critică de argumente im- 
potriva politicei partidului poporului 
față de minorități, d. Gh. Popp ţine 
să stabilească o parelelă între drep- 
turile proclamate pe seama maghiarilor 
prin hotărârile dela Alba-luiia şi con- 
dițiunile aşa zisei invoieli dela Ciucea, 
vOind a scoate în evidenţă, bineînţeles, 
desavantajeie acesteia din urmă; 

Trebuie să recunoaştem, că în mij- 
locul gălăgiei vulgare. şi. interesate, cu 
care oamenii partidului național au 
exploatat prin gazetele respective bas- 
mul pactului secret cu partidul ma- 
ghiar, — un soi de tainică trădare 
naţională, -—- d. Gh. Popp aduce în 
discuţie prima contribuţie obiectivă, 


„desbrăcată de patimă, de violență şi 

de nea credință, privind lucrurile cu 
totul prin altă prismă decât prin aceea 
a unei borte de urnă electorală. Distin- 
` sul publicist, se vede, e cioplit şi el 
din alt aluat decât popa Man, măcar 
că reprezintă în Cameră circumscripția 
“Gherlei. Cu un asemenea adversar, se 
poate sta prin urmare de vorbă, 
Inregistrând realitatea cu o perfectă 
„onestitate, d. Gh. Popp recunoaşte 
două fapte, pe cari tovarăşii dumisale 
politici le-au contestat până acum 
sistematic şi cu îndărătnicie. Anume. 
1; „Pactul dela Ciucea a creiat o 
nouă bază principală (citiam textual) 
mai strâmtă pentru rezolvarea impor- 
tantei probleme a minorităţilor, decât 
baza stabilită de partidul naţional 
la 1 Decemvrie 1918“. | 
Deci, adaugă. d.. Gh. Popp: „Din 
punct de vedere românesc nu avem 


nimic de obiectat împotriva acestei. 


învoiri creială de d. Goga.“ 

2. „O mare parte a alegătorilor un- 
guri dela Reghin (aproximativ. jumă- 
tate) a votat pe candidatul partidului 


naţional. Odată cu țăranii unguri, şi: 


fără niciun acord electoral, făranii 
sași au votat cu partidul național, 
într'un splendid sentiment de încre- 
dere, zice tot d. Gh. Popp, în autorii 
moțiunei dela Alba-Iulia“. 


Dar să lăsăm, deozamdată, această 


mărturie privitoare la alegerea dela” 
Reghin, deşi ea răstoarnă dintr'o dată . 


tot eşafodajul de minciuni ticluite cu 
atâta trudă, cu sconul:de a prezenta 
alegerea dlui ‘Octavian Goga ca o þi- 
ruință a voturilor minoritare. Să nu 
ne depărtăm de subiect. 

Lucrul e limpede. DI Gh, Popp, exa- 
minând fără patimă atitudinea diferi- 
telor partide românești cu privire la 
chestiunea minorităţilor, constată că 
„dl Goga a asigurat ungurilor prin 
„pactul dela Ciucea drepturi mai reduse 
«decât cele făgăduite în adunarea dela 

Alba-Iulia“ ceeace, evident, „din punct 
de vedere nafional românesc“ nu poate 
să dea naştere la „nicio obiecție“. Ei 
bine, unde sunt atunci desavantajele 
așa zisei înţelegeri dela Ciucea, în 
comparaţie cu hotărârile dela Alba- 
Iulia ale partidului naţional? 

DI Gh. Pop nu ne iasă multă vreme 
în îndoială. Eminentul fruntaş al par- 
tidului național, intrând în miezul ar- 
ticolului său, se miră, că minoritatea 
maghiară și-a prețuit atât de jos 
„maximul de revendicări naţionale 
față de statul românesc“ și-o mustră 
cu destulă amărăciune, pentru exage- 
rata ei modestie! Să nu ni se ia în 
nume de rău, dar aceste româneşti 
imputări la adresa partidului maghiar, 
căreia i se adaugă şi o ofertă de mai 
palpabile avantaje, ni se pare -un 
foarte neîndemânatic act de suprali- 
citație. Căci presa ungurească din 
Ardeal, înregistrând cum se şi cuvenea, 
precizările dlui Gh. Pop, a găsit pri- 
lejul să răspundă; că minoritățile din 
Ardeal mau renunțat la drepturile ce 
i s'au făgăduit la Alba-Iulia, şi că in- 
țeiegerea cu partidul poporului a fost 
“ceterminată de necesităţile situaţiei 
sale actuale. Formula dlui luliu Maniu 
rămâne piatra unghiulară a revendi- 
cărilor minbritare : „Fiecare naționali- 
tate se va instrui, administra şi judeca 
în limba sa, prin indivizi aleşi din 
sânul său“. Cetitorul' nepărtinitor va 
putea să aprecieze, întrucât. era nevoie 
să se provoace o asemenea declarație 
de principii din partea ziarelor mino-* 
ritare, O 

Dar, în toată această chestiuae, par- 
că tot ar, mai rămâne un punct nedes- 
luşit. Cum se face, că partidul naţio- 
nal, care atrage atenţia minorităţilor, 
că el ofere mai mult decât toate ce- 
lelalte partide românești, n'a acumu- 
lat asupra sa adesiunea şi încrederea 
acelor minorități. Orice paradox e nu- 
mai o aparenţă. Explicaţia e simplă. 

Partidul naţional nu dă nimănui ga- 
ranția sincerităţei. Şi, fiecare cetățean 
al acestei țări, preferă totdeauna „mai 
puţinul“ unui om dé cuvânt decât „mai 
multul“ unor vânturători de vorbe. 
Este, cum spunea d. Octavian Goga 
da Cameră, o chestiune de încredere. 


Conducere și directivă. — Acum 
o lună, d. N. lorga, cel mai nenorocos 
autor dramatic al epocei contempo- 
rane, se găsea la Paris, pe- cheltuiala 
ministerului nostru de Externe. (Noi 
am spus totdeauna, că propaganda 
dincolo de hotare nu se poate face 
fără sacrificii băneşti din partea con- 
tribuzbililor.) In vreme ce toverăşii 
săi de partid se frământau in ițele in- 
curcate ale combinațiilor politice, do- 
zând alcătuirea, comitetelor judi fene 
şi examinând pe ambele fețe, căci 
sunt două, problema unei problema- 
tice şefii, fecundul istoric ținea prele- 
geri istorice coloniei româneşti din 
capitala Franţei, — ca să ne cunoască 


străinătatea, — şi trimitea Neamului 


Românesc foarte interesante atticole 
despre răscoala Curzilor, expulzarea 
Patriarhului din Constantinopol, tulbu- 
rările interne din Bulgaria, şi alte 
chestiuni de zrzătoare actual tate, Cu 
politica, d. N. lorga s'a ocupat prea 
puţin în acest interval, afectând o în- 
diferență autentic pariziană faţă de 
frământarea propriilor săi” partizani. 
'Totuș, În orele dumisale libere, ilustrul 
conferențar excursionist a dat şi cå- 
teva „interview“-uri gazetelor franţu- 


zeşti, polemizând de pe malurile Senei: 


cu adversarii săi din Bucureşti. In- 
tr“una din aceste convorbiri, d. N. Iorga 
și-a expus părerile dumisale asupra 
diferitelor partide politice din Româ- 
nia, criticând mai cu seamă partidul 
țărănesc, care „aeavând conducere, nu 
poate avea nici directivă.“ Pe vremea 
aceea, d. I Mihalache nu fusese încă 
ales preşedinte în comitetul executiv 

al partidului țărănesc. Situaţia, de 
atunci încoace, s'a schimbat. Astăzi 
însuș d. N. lorga. nu mai e decât œ 
jumătate de şef 1... Ceeace înseamnă, 
că dacă ar putea reveni, fondatorul 
cursurilor de vrå dela Văleri grozav 
şi-ar retifica părerile. Conducere şi 
directivă? D. N. lorga co prezidează 
astăzi un partid, care, slavă Domnului, 
are conducere prea multă. . Aceasta 
nu-l împiedică insăsă waibă directivă 
deloc... 


Constatările unui adversar. — Cu 
di Matei Cantacuzino, acest simpatic 
excursionist al vieței româneşti, roi nu 
ne-am înțeles totdeauna. Ba, dacă ne 
aducem bine aminte, ne-am cam cer- 
tat de câteva ori. Mare admirator, pe 
vremea aceea, al însuşirilor cu care 
natura l-a înzestrat pe di Iuliu Maniu, 
şi pe deasupra protector convins at 
comitetului de o sută dela Cluj, sena- 
torul Universităţei din laşi a dezapro- 
bat in diferite rânduri lupta noastră 
în contra partidu'ui naţional, manife- 
stând o violență foarte puțin potrivită cu 
veleitățile dumisale de rafinat estet 
politic şi cultivator de trandafiri. Pen-, 
tru această amarnică dojină la adresa 
Țării Noastre, gazeta dlor Kalman Blu- 
menfeld şi Isac Graur i-a stat oricând: 
la dispqz ţie. Există un soi de ospiti- 
tate de care trebuie să te foloseşti, 
când te-ai hotărât să faci o faptă 
urâtă... 

Au trecut, deatunci, câteva luni. Din 
nenoroc're n'am mai urmărit cu aceeaş 
atenţie evoluţia atitudinilor dlui Matei 
Cantacuzino, așa că nu suntem în mă- 
sură să descifrăm procesul de trans- 
formare a ideilor dumisale despre lu- 
cruri şi despre oameni. l! lăsasem,, 
acum un an, divinizână pe dl luliu: 
Maniu şi partidul naţional. Nu ne in- 
chipuiam, după un răstimp atât de scurt, 
să i găsim de partea cealaltă a bari- 
cadei... Căci, iată ce scrie acum ire= 

-ductibilui nostru adversar, despre ceeace 
-adorase până ieri. (Articolul a fost pu- 
blicat, bineînţeles, tot în gazeta dlor 
-Asac Blumenfeld și Kalman Brauer). 
— „Așa se impune constatarea, zice 
d. Matei Cantacuzino, că partidul na- 
“ional din Ardeal, în compunerea sa 
actuală, este definitiv pierdut pentru 
„democraţia românească, iar în josul 
acestei constatări, nu rămâne, pentru 
-spectatorul imparțial, decât să tragă, 
o linie asemănătoare aceleia, care se 
„trage în josul unui anunţ mortuar“. 
Aţologistul de deunăzi, devenind 
spectator imparţial, ne chiamă la în-, 
gropăciunna propriilor sale opinii. E 
o întâmplare tristă, care își are tâlcul 
ei. lată, deci, unul câte unul, cum toţi 
oamenii de bună credință şi toate 
partidele serioase dela noi, realizând 
“fără. să vrea acea alianță mută despre 
care pomenea d. Eugen Goga în nu- 
mărul trecut al acestei reviste, au 
„ajuns la aceeaș constatare, pe care ne 
străduim so popularizăm de câţiva 
ani încoace, şi anume, că dezorientata 
„grupare provincială a dlui luliu Maniu, 
rătăcitoare şi necristalizată, reprezintă 


ia diferite gazete, printre cari d. Gr. 
Tăuşanu, dela Viitorul, prinzând pri- 
lejul, s'au însărcinat să discute din 
nou, cu toată seriozitatea necesară, 
problema pregătirei profesionale a pub- 
licistului român. 

Cu ajutorul statisticei se poate do- 


` vedi orice, — spune un vechi proverb 


anglo arab. D. dr. Creangă, un merituos 
cunoscător în materie de cifre, a făcut 
desigur o numărătoare meticuloasă a 
analfabeţilor din presa Capitalei, și a 
ajuns la constatarea, foarte normală, 
că gazetele noastre ar fi mai bine 
scrise, dacă acei cari au luat asupra 
lor această îndeletnicire ar cunoaşte 
mai de aproape, de pildă, regulele 
gramaticei şi geografia României. Sun- 
tem, fireşte, absolut de aceea părere. 
Felul .în care se recrutează astăzi cea 
mai mare parte dintre înurumătorii . 
opiniei noastre publice nu prezintă de- 
stule garanţii culturale. Am mai spus-o. 
Cu foştii vânzători de cremă de ghete, 
introduși în gazetărie pe subt tejghe- 
lele din strada Sărindar, cu autodi- 
dacții importaţi pentru diferite servicii 


„_reportericeşti tocmai din “Târgul Cu- 


un obstacol real pentru consolidarea ` 


noastră politică. D. Matei Cantacuzino, 
face abia acum constatarea, că partidul 
mațional e definitiv pierdut pentru 
democrația românească. Noi n'am 
“crezut niciodată, că el poate să repre- 
zinte, în starea sa actuală, vreun câștig. 
Aci e toată deosebirea. 

Dar, numai pentru atât, nu se cădea 
să fim înjuraţi. 

Școala gazetarilor. — „Sindicatul 
ziariştilor“ din București a primit zi- 
Jele trecute o donaţie interesantă. D. 
:dr. Creangă, un vechi specialist al 
statistizei, a instituit un prim fond de 
200 mii lei pentru întemeierea unei A- 
„cademii de ziaristică. Cadoul a. fost 
primit cu mulțumiri, avându-se în ve- 
dere bunele intenţii ale donatorului, 
{ba ceva mai mult, câţiva confraţi de 

cului, nu se poate ajunge altundeva 
decât acolo unde am ajuns. Aceşti în- 
treţinuţi ai marilor noastre rotative 
democratice mau, nu numai o diplomă, 
dar nici măcar o stare civilă. 

Să fie mult lăudata Universitate a 
presei un leac împotriva acestei in- 
vazii a călimărilor de contrabandă ? 
Nu e imposibil. Cel puțin o lature a 
crizei intelectuale de cate sufere presa 
românească sar mai remedia. N'ar 
mai sări, din coloaneie imunde, să ne 
strângă de gât-ignoranţa. Dar, din ne- 
norocire, nici o școală din lume nu 
va reuși, să dea talent dlui Albert 
Honigman şi nici să facă din d. C. Mille 
un slujitor dezinteresat al tiparului. 

lată o problemă, pe care, să ne ierte 
d. dr. Creangă, n'o va rezolva decât pu- ` 
blicul singur, fără concursul statisticei. 

Canonicii. — La fiecare alegere 
parțială din Ardeal, ori de câteori 
partidul naţional îşi mobilizează ce- 
tele de electori, îşi fac apariţia şi 
aceste strălucite feţe bisericeşti. Ele 
se agită cufanatism şi devotament în 
numele Papei dela Roma şi în folosul 
dlui luliu Maniu, pontificele laic al 
Blajului, punând în slujba urnei toată 
autoritatea lor clericală şi toată puterea 
de  sugestiune rituală. Cu duhul 
blândeţei, ei spovedesc pe alegători, 
obligându-i (ca penitență) să voteze 
pentru d. Aurel Dobrescu; cu” aspre 
fulgere în priviri se reped asupra preo- 
ților bănuţi de necredință politică ; și 
cu cea mai senină gesticulaţie aposto- 
lică răspândesc afişe spurcate, cu 
gogonate minciuni electorale. 

Să nu se creadă cumva, că tăgăduim 
dreptul fiecărui cetățean al României 
de a cultiva bârfeala şi de a avea 


opinii politice. Ceeace, câteodată, e: 


unul și acelaş lucru. Dar, regularitatea 
cu care unii din conducătorii bisericei 
unite din Ardeal, angajând pe ceilalţi şefi 
acestei biserici, se coboară în arenă 
cu toată patima obişnuită a clientelei 
de partid, ni se pare demnă de reținut. 
Dacă ar fi să ne exprimăm în această 
privinţă o părere cu totul obiectivă, 
- am Spune, că o asemenea imprudentă 
procedare, de pe urma căreia ar putea 
să reiesă dorința bisericei unite de a 
se înhăma la carul politic a! dlui Iuliu 
Maniu, nu face decât să strice acestei 
vechi şi respectabile instituţiuni spi- 
rituale. Ne abţinem deocamdată dela 
alte comentarii. Dar inregistrăm această 
atitudine, şi, să' se ştie, vom ţine 
seamă de ea. 


Gazetele mincinoase. — Nu se po- 
ate spune, că presa demovrată a Ca- 
pitalei ne este prea favorabilă. Dim- 
potrivă. Indrăsneţii samsari ai rotati- 


velor bucureştene, pe cari i-am scos 
cu cleştele de subt coaja protectoare 
a pseudonimelor băștinașe denunțân- 
du-le adevărata lor stare civilă, ne- 
urmăresc fără răgaz, cu o persistenţă. 
de care numai ura sterilă „poate fi ca- 
pabilă. Acesie epave ale Galiției Tăsă- 
ritene, care au luat asupra lor, nu știm | 
prin ce minune, misiunea de a îndru- 
ma opinia românească, s'au năpustit: 


„asupra noastră cu întreg arsenalul lor: 


tipografic, închipuindu-şi că pot îneca 
într'o mocirlă de cerneală toate bunu- 
rile pe care le avem: cinstea noastră,. 
credinţa noastră, numele nostru. 


Acum doi ani, când 'd. Octavian 
Goga a fostprimit în Academia Româ- 
nā, niciunul din imparțialii informatori 
ma suflat o vorbă. Se stabilise, atunci, 
inteligenta conspirație a tzcerei. D. 
Albert Honigman, că și confratele său 
cerebral struţul, crede cu certitudine, 
că nimic nu există în afară de ceeace 
văd reporterii săi. Deunăzi, cu prilejuł 
alegerei dela Reghin, tactica a fost: 
schimbată. Evenimentul trebuia înre- 
gistrat, tocmai pentru a putea îi de- 
format. Și atunci s'au pus în mişcare 
falşificatorii desbaterilor parlamentare, 
urziud în jurul unei realități limpeză 
şi hotărâte, o țesătură îndesată de 
minciuni, prin care să nu se mai ză- 
rească nimic. z 

Incetul cu încetul -însă, spuma: 
vorbăriei interesate sa potolit, Ga- 
zetele mincinoase s'au oprit oste- 
nite, în vreme ce adevărul, un bun; 
tovarăș al nostru, stăruitor şi imper- 
turbabil işi taie drum pretutindeni. 
Acum se ştie, ce a fost răfniala dlui: 
Octavian Goga cu partidul naţionat 
în cele două şedinţe ale Camerei 
dela începutul lunei acesteia. Minciu- - 
na ma ţinut nici patru săptămâni. 

Atunci, ne întrebăm, la ce vor mai 
fi slujind rotativele ? 

